ગુજરાતમાં પ્રિન્ટ અને ઇલેક્ટ્રોનિક મિડીયામાં બરાબરની સ્પર્ધા કરી રહેલું ડિઝીટલ મિડીયા એટલે કે ન્યૂઝ પોર્ટલને કાયદેસરની માન્યતા પ્રદાન કરવા ગુજરાતનું માહિતી ખાતુ કેન્દ્રના ડીએવીપીની મદદ લઇ રહ્યું છે. કેન્દ્રએ ડિઝીટલ મિડીયાને એડવર્ટાઇઝમેન્ટ આપવા માટે પોલિસી બનાવી છે તેના અનુસંધાને ગુજરાત સરકાર નવી પોલિસી તો નહીં બનાવે પરંતુ કેન્દ્રની આ પોલિસીને અનુસરશે. માહિતીના અધિકારીએ આ બાબતની પુષ્ટી આપી છે. તેમણે કહ્યું છે કે કેન્દ્રની ગાઇડલાઇન પ્રમાણે નિયમબદ્ધ થયેલા ન્યૂઝ પોર્ટલને કેન્દ્રના ધોરણે ગુજરાતનું માહિતી ખાતું એડવર્ટાઇઝમેન્ટ આપશે. જો કે તેના માટે કેન્દ્રની ગાઇડલાઇન પ્રમાણે જે તે મિડીયાએ તેમના ડોક્યુમેન્ટની પૂર્તતા કરવાની રહેશે. ત્રીજી દુનિયાના ડિઝીટલ મિડીયા માટે આ એક રાહતના સમાચાર છે.